B4-0611/95

Ψήφισμα σχετικά με το πρόγραμμα Thermie II

Το Ευρωπαϊκό Κοινοβούλιο,

- έχοντας υπόψη του την πρόταση Κανονισμού του Συμβουλίου της 13ης Απριλίου 1994 σχετικά με ένα κοινοτικό πρόγραμμα οικονομικής υποστήριξης για την προώθηση των ευρωπαϊκών ενεργειακών τεχνολογιών 1995-1998 («Thermie II») ((ΕΕ C 158 της 09.06.1994, σ. 6.)),

- έχοντας υπόψη τη γνωμοδότησή του της 15ης Νοεμβρίου 1994 ((ΕΕ C 341 της 05.12.1994, σ. 48)) επί της πρότασης αυτής,

- έχοντας υπόψη το ψήφισμά του της 15ης Δεκεμβρίου 1994 επί του σχεδίου του γενικού προϋπολογισμού των Ευρωπαϊκών Κοινοτήτων για το οικονομικό έτος 1995 ((Πρακτικά της ημέρας αυτής, Μέρος ΙΙ, σημείο 1.)) και, ειδικότερα, την παράγραφο 24,

- έχοντας υπόψη την τροποποιημένη πρόταση της Επιτροπής COM(94) 0654, που λαμβάνει εν πολλοίς υπόψη τις τροπολογίες του Κοινοβουλίου,

Α. λαμβάνοντας υπόψη ότι σε πραγματικούς όρους και για ακριβώς ίδιες περιόδους, οι πιστώσεις «επίδειξη του ειδικού ερευνητικού προγράμματος 'μη πυρηνικές μορφές ενέργειας'" του τέταρτου προγράμματος-πλαισίου μειώθηκαν σημαντικά (κατά 25% περίπου) σε σχέση με την προηγούμενη περίοδο,

Β. λαμβάνοντας υπόψη ότι ένα σημαντικό τμήμα του παλαιού προγράμματος Thermie - τα πλησιέστερα στην αγορά σχέδια - δεν μπορεί να χρηματοδοτηθεί εντός του τετάρτου προγράμματος-πλαισίου επειδή αυτό περιορίζεται στην Ε & ΤΑ και στην τεχνική επίδειξη,

Γ. λαμβάνοντας υπόψη ότι αν η έρευνα στον τομέα των μη πυρηνικών ενεργειακών τεχνολογιών αποτελεί απαραίτητη προϋπόθεση, αποτελεί κραυγαλέα αδυναμία των χωρών της Κοινότητας, όπως μνημονεύεται και στο Λευκό Βιβλίο της Επιτροπής για την ανάπτυξη, την ανταγωνιστικότητα και την απασχόληση, το να μην υπάρχει επαρκής μετατροπή των αποτελεσμάτων της έρευνας σε βιομηχανικές επιτυχίες,

Δ. λαμβάνοντας υπόψη ότι κατά την ενδιάμεση αξιολόγηση του προγράμματος Thermie (1990-1994), οι εμπειρογνώμονες εκτίμησαν ότι αν η επιτυχία του ήταν γεγονός αναμφισβήτητο από τεχνικής πλευράς, χρειαζόταν περαιτέρω προσπάθεια για τη διείσδυση στην αγορά των εφηρμοσμένων τεχνολογιών,

Ε. λαμβάνοντας υπόψη ότι μόνον η προώθηση συγκεκριμένων έργων, που βασίζονται στην έρευνα, θα δώσει τη δυνατότητα να περιορισθεί αποτελεσματικά η ρύπανση,

ΣΤ. λαμβάνοντας υπόψη ότι αυτού του είδους τα σχέδια παρουσιάζουν ιδιαίτερο ενδιαφέρον για τις καθυστερημένες τεχνολογικώς περιοχές αφενός και, αφετέρου, για τις μικρομεσαίες επιχειρήσεις,

Ζ. λαμβάνοντας υπόψη ότι η έρευνα, η τεχνολογική ανάπτυξη, η τεχνική επίδειξη, η οικονομική επίδειξη και η εκμετάλλευση των βιομηχανικών δυνατοτήτων των αποτελεσμάτων της έρευνας, συνιστούν ένα σύνολο και πρέπει να αντιμετωπίζονται στο πολιτικό επίπεδο σε ένα συνεκτικό και γενικό πλαίσιο,

Η. λαμβάνοντας υπόψη ότι το Κοινοβούλιο ανέκαθεν θεωρούσε ότι ήταν σημαντικό η ενεργειακή πολιτική της Κοινότητας να είναι ισορροπημένη και, από την σκοπιά αυτή, αποκτούσε ιδιαίτερη σημασία η προσπάθεια προς την κατεύθυνση των μη πυρηνικών και ανανεώσιμων μορφών ενέργειας,

Θ. επισημαίνοντας ειδικότερα ότι, αν δεν εγκριθεί το Thermie ΙΙ, τα 15 «Κέντρα Ενέργειας («Κοινοτικά Κέντρα Ενέργειας»), που διασφαλίζουν την προώθηση καινοτόμων ενεργειακών τεχνολογιών στο πλαίσιο της βιομηχανικής συνεργασίας στον τομέα της ενέργειας με τις χώρες της Κεντρικής και Ανατολικής Ευρώπης, κινδυνεύουν να κλείσουν,

Ι. υπενθυμίζοντας, στο πλαίσιο αυτό, ότι το Κοινοβούλιο ζήτησε από την Επιτροπή, στο ψήφισμά του της 16ης Μαρτίου 1995 για το πυρηνικό σταθμό του Mochovce (( Πρακτικά της ημερομηνίας αυτής, Μέρος ΙΙ, σημείο 16.)), να του υποβληθεί σχέδιο ενεργειακής ανάπτυξης στην Κεντρική Ευρώπη, που να στοχεύει στην διαφοροποίηση των πηγών παραγωγής ηλεκτρικής ενεργείας, την αποτελεσματική αξιοποίηση της ενεργείας και τον περιορισμό της εξάρτησης από την πυρηνική ενέργεια,

ΙΑ. λαμβάνοντας υπόψη ότι, αντί να κλείσει αυτά τα «Κέντρα Ενέργειας», η Επιτροπή θα έπρεπε αντιθέτως να προβλέψει τη δημιουργία νέων Κέντρων Ενέργειας στη Λατινική Αμερική, στις χώρες του Μαγκρέμπ, την Κίνα και, γενικότερα, στις αναπτυσσόμενες χώρες, πράγμα που θα μπορούσε να επιτευχθεί μέσω του Thermie ΙΙ,

ΙΒ. λαμβάνοντας υπόψη ότι, κατά τη διαδικασία συνδιαλλαγής, που προηγήθηκε της συναπόφασης για το τέταρτο πρόγραμμα-πλαίσιο, το Ευρωπαϊκό Κοινοβούλιο συνέδεσε ρητώς την από πλευράς του έγκριση του προγράμματος-πλαισίου με την από πλευράς Επιτροπής υποβολή προγράμματος Thermie ΙΙ, που θα αφιερώνεται στην οικονομική επίδειξη και την διάδοση των αποτελεσμάτων,

ΙΓ. λαμβάνοντας υπόψη ότι η Επιτροπή έδωσε αμέσως συνέχεια στο αίτημα του Κοινοβουλίου,

ΙΔ. λαμβάνοντας υπόψη ότι ο οικονομικός φάκελλος, που ορίσθηκε για την κατηγορία 3 των χρηματοοικονομικών προοπτικών, υπόκειτο σε ακραίους περιορισμούς[semigr ] αυτοί βαρύνουν κυρίως όσον αφορά την προώθηση τη εξοικονόμησης ενέργειας των εναλλακτικών μορφών ενέργειας,

ΙΕ. λαμβάνοντας υπόψη ότι το Συμβούλιο στη δεύτερη ανάγνωση του προϋπολογισμού για το 1995, ενέγραψε κονδύλιο 30 εκατ. Ecu για το Thermie ΙΙ, που αντιστοιχεί σ' εκείνο που είχε εγγράψει η Επιτροπή στο προσχέδιο και το οποίο περιελήφθη στον προϋπολογισμό του 1995,

ΙΣΤ. λαμβάνοντας υπόψη ότι το Συμβούλιο μέχρι σήμερα δεν προχώρησε σχεδόν καθόλου στην εξέταση του προγράμματος Thermie II,

1. υπογραμμίζει ότι το πρόγραμμα Thermie ΙΙ θα συμβάλει στον προσανατολισμό και την ισορροπία της κοινοτικής ενεργειακής πολιτικής, στον περιορισμό των ρυπογόνων εκπομπών, στην βιομηχανική ανάπτυξη των μειονεκτουσών περιοχών και στις δραστηριότητες των ΜΜΕ, καθώς και στην ανάπτυξη καινοτόμων ενεργειακών τεχνολογιών στις χώρες της Κεντρικής και Ανατολικής Ευρώπης, της Λεκάνης της Μεσογείου και στις αναπτυσσόμενες χώρες[semigr ]

2. ζητεί, ειδικότερα, το Thermie ΙΙ να αναπτύξει μία ενεργειακή εταιρική σχέση:

- μεταξύ της Ευρωπαϊκής Ένωσης και της Κεντρικής και Ανατολικής Ευρώπης, διασφαλίζοντας τη συνέχιση της λειτουργίας των 15 «Κέντρων Ενέργειας» (Κοινοτικά Κέντρα Ενέργειας), που έχουν δημιουργηθεί[semigr ]

- μεταξύ της Ευρωπαϊκής Ένωσης και της Κίνας, της Λατινικής Αμερικής, της Λεκάνης της Μεσογείου και άλλων αναπτυσσομένων χωρών, προβλέποντας τη χρηματοδότηση νέων «Κέντρων Ενέργειας»[semigr ]

3. επιβεβαιώνει την στάση που υιοθέτησε κατά τη διαδικασία συναπόφασης επί του τετάρτου προγράμματος-πλαισίου, καθιερώνοντας μία άμεση σχέση μεταξύ των ερευνητικών προγραμμάτων και του Thermie II, για να επισημάνει την ανάγκη που υπάρχει η Κοινότητα να προωθήσει τη διείσδυση στην αγορά των νέων τεχνολογιών στους τομείς της εξοικονόμησης ενέργειας, των ανανεώσιμων μορφών ενέργειας και της καθαρής καύσης[semigr ]

4. θεωρεί ότι η έρευνα, η επίδειξη του τεχνικώς εφικτού, η επίδειξη της οικονομικής βιωσιμότητας και η διάδοση των αποτελεσμάτων, είναι όλα απαραίτητα στοιχεία για μία συνολική δράση στον τομέα των μη πυρηνικών μορφών ενέργειας και ότι η κατάργηση ενός από αυτούς τους κρίκους θα έθετε σε κίνδυνο ολόκληρη την ακολουθούμενη πολιτική[semigr ]

5. αναμένει στο εξής από το Συμβούλιο να αναγνωρίσει την αναγκαιότητα ενός προγράμματος Thermie II για να συνεχιστεί και να ενισχυθεί η συνολική προσπάθεια της Κοινότητας υπέρ της επίδειξης - τόσο τεχνικής όσο και οικονομικής - και της διάδοσης νέων τεχνολογιών στον τομέα των μη πυρηνικών μορφών ενέργειας, σύμφωνα με την στάση που συστηματικά υποστήριξε το Ευρωπαϊκό Κοινοβούλιο και τις διεθνείς δεσμεύσεις της Κοινότητας[semigr ]

6. ζητεί από την Επιτροπή, εν αναμονή της έγκρισης του Thermie II, να προχωρήσει χωρίς καθυστέρηση στη λήψη των αναγκαίων μέτρων για την εκτέλεση των πιστώσεων που προβλέπονται στα πλαίσια του προγράμματος αυτού στη θέση Β4-1000 του προϋπολογισμού του 1995[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.